NewJeans

NewJeans (կորեերեն՝ 뉴진스), հարավկորեական գըրլ բենդ, որը կազմավորվել է Hybe Corporation-ի դուստր՝ ADOR լեյբլի կողմից։ Խումբը բաղկացած է հինգ անդամներից՝ Մինջի, Հաննի, Դանիել, Հաերին և Հյեին։ 2022 թվականի հուլիսի 22-ին խումբը դեբյուտին ընդառաջ թողարկել է «Attention» սինգլը, իսկ պաշտոնական դեբյուտը կատարել է օգոստոսի 1-ին՝ նույնանուն մինի ալբոմով։


== Անվանում ==
Խմբի անունը՝ NewJeans, երկիմաստ է։ Այն ակնարկում է այն գաղափարին, որ ջինսերը հավերժական նորաձևության տարր են, և խմբի մտադրությունը՝ իրենց համար հավերժական կերպար ստեղծելու մասին է։ Անվանումը նաև «նոր գեներ» արտահայտության բառախաղն է, որը վերաբերում է փոփ երաժշտության նոր սերունդը ներկայացնող խմբին։


== Պատմություն ==


=== 2019-2022: Կազմավորում և նախադեբյուտային գործունեություն ===
Big Hit Entertainment-ի ներքո նոր գըրլ բենդի դեբյուտի նախապատրաստումները սկսվել են դեռ 2019 թվականից՝ Մին Հի Ջինի ղեկավարությամբ։ Գլոբալ լսումները տեղի են ունեցել 2019 թվականի սեպտեմբեր և հոկտեմբեր ամիսներին, իսկ կազմավորումն սկսվել է 2020 թվականի սկզբին։ Որոշ ԶԼՄ-ների կողմից «Մին Հի Ջինի գըրլ բենդ» անվանված խումբը պլանավորվում էր դեբյուտ կատարել 2021 թվականին՝ որպես  Big Hit և Source Music լեյբլների համատեղ նախագիծ, սակայն հետաձգվել է COVID-19 պանդեմիայի պատճառով։ 2021 թվականի վերջին նախագիծը հանձնվեց Hybe-ի նորաստեղծ, անկախ լեյբլ ADOR-ին, իսկ Մին Հի Ջինը նշանակվեց լեյբլի գործադիր տնօրեն։ 2021 թվականի դեկտեմբերից մինչև 2022 թվականի հունվար տեղի է ունեցել գլոբալ լսումների երկրորդ փուլը, իսկ խմբի  կազմը վերջնականապես որոշվել է 2022 թվականի մարտին։
Մինչ NewJeans-ի դեբյուտը, խմբի որոշ անդամներ արդեն աշխատել էին ժամանցի ոլորտում։ Դանիելը եղել է tvN հեռուստաալիքի «Rainbow Kindergarten» (2011) շոուի մշտական անդամ։ 2017 թվականի նոյեմբերին Հյեինը՝ U.Jeong բեմական անվամբ դեբյուտ է կատարել Usso Girl մանկական երաժշտական խմբում, սակայն մեկ տարի անց լքել է այն։ 2020 թվականի դեկտեմբերին նա կրկին դեբյուտ է կատարել Play With Me Club երաժշտական խմբում և յություբյան կոլեկտիվում, սակայն լքել է խումբը 2021 թվականի մայիսի 3-ին։ 2021 թվականին Հաննին և Մինջին նկարահանվել են BTS-ի «Permission to Dance» երգի տեսահոլովակում։


=== 2022-ներկա։ Դեբյուտ ===

2022 թվականի հուլիսի 1-ին ADOR-ն իր սոցիալական հարթակներում «7» և «22» թվերով թիզերներ տեղադրեց, ակնարկելով, որ խմբի վերաբերյալ կոտենտը թողարկվելու է հուլիսի 22-ին։ Հուլիսի 22-ին խումբը թողարկեց իր դեբյուտային՝ «Attention» սինգլը որպես  անակնկալ թողարկում՝ առանց որևէ առաջխաղացման կամ խմբի կազմի մասին տեղեկության։ Այս քայլը Billboard-ն նկարագրել է որպես «ռիսկային, սակայն արդյունքում ոգևորող», իսկ հաջողությունը վերագրել է՝ «ամեն ինչից առաջ շեշտը դնելով երաժշտության վրա»։ 24 ժամվա ընթացքում  տեսահոլովակը հավաքել է 1,3 միլիո դիտում, որին հաջորդել է խմբի նույնանուն դեբյուտային ալբոմի թողարկման մասին հայտարարությունը՝ բաղկացած չորս երգերից, որոնցից ևս երկուսը սինգլ են լինելու։ Հուլիսի 23-ին թողարկվել է խմբի երկրորդ՝ «Hype Boy» սինգլը։ Այն թողարկվել է 50 վայրկյան տևողությամբ հոլովակով, որտեղ բացահայտվում են անդամների անունները, ինչպես նաև թողարկվել են ևս չորս երաժշտական տեսահոլովակներ, որտեղ արտացոլվում են անդամների տեսակետները։ Երկու օր անց թողարկվել է «Hurt» երգի տեսահոլովակը։ Երեք օրում մինի ալբոմի նախավաճառքը գերազանցել է 444,000 օրինակը։
Օգոստոսի 1-ին խմբի դեբյուտային նույնանուն մինի ալբոմն ու երրորդ՝ «Cookie» սինգլը թողարկվել է բոլոր թվային հարթակներում։ Օգոստոսի 4-ին խումբը դեբյուտ է կատարել Mnet հեռուստաալիքի «M Countdown» երաժշտական նախագծում՝ ելույթ ունենալով մինի ալբոմի բոլոր երեք սինգլներով։ Ալբոմի ֆիզիկական թողարկման առաջին օրն այն վաճառվել է 262,815 օրինակով՝ Հարավային Կորեայում նոր դեբյուտ ունեցող գըրլ բենդերի շրջանում մի քանի ռեկորդներ սահմանելով։ NewJeans-ը նաև առաջին շաբաթվա ընթացքում դեբյուտային ալբոմի վաճառքի ռեկորդ է սահմանել։ Ըստ Hanteo Chart-ի, խումբն առաջին շաբաթում վաճառել է ալբոմի 311,000 օրինակ։ NewJeans-ն առաջադրվել է Genie Music Awards 2022 մրցանակաբաշխության «Լավագույն նոր կին արտիստ» անվանակարգում։


== Անդամներ ==
Մինջի (կորեերեն՝ 민지)՝ լիդեր, վոկալիստ, պարուհի
Հաննի (կորեերեն՝ 하니)՝ վոկալիստ, պարուհի
Դանիել (կորեերեն՝ 다니엘)՝ վոկալիստ, պարուհի
Հաերին (կորեերեն՝ 해린)՝ վոկալիստ, պարուհի
Հյեին (կորեերեն՝ 혜인)՝ վոկալիստ, պարուհի


== Սկավառակագրություն ==


=== Մինի ալբոմներ ===


=== Սինգլներ ===


=== Չարթերում ընդգրկված այլ երգեր ===


== Ֆիլմագրություն ==


=== Հեռուստատեսային շոուներ ===


== Տեսահոլովակներ ==


=== Երաժշտական տեսահոլովակներ ===


== Մրցանակներ և անվանակարգեր ==


== Ծանոթագրություններ ==